ඒ අනුව මරණයට හේතුව හෘදය වස්තුවට සිදුවූ බරපතළ තුවාල හේතුවෙන් අධික ලෙස රුධිරය පිටවීම බව නිගමනය කරනු ලැබිණ.  මේ අතර පොලිසිය පොලිස් සුනඛයකු යොදා ගනිමින් පරීක්ෂණ ආරම්භ කළේය. එහිදී පොලිස් සුනඛයා තමන් ලබාගත් ඉව අනුව පොල් වත්තේ කෙළවරක වූ කෙසෙල් පඳුරක් අසල නැවැතුණි. එම ස්ථානය පරීක්ෂා කිරීමේදී ලේ තැවැරුණ කිණිස්සක් හා පිහියක් සොයාගත හැකි විය. කිණිස්ස දෙපැත්ත කැපෙන ආයුධයක් නිසා මළ සිරුරේ පපුවේ තුවාලය සිදුකර තිබෙන්නේ එම කිණිස්සෙන් බවට සැක කළ හැකි විය. එහි තලයේ දිග ද සෙන්ටිමීටර 16ක් පමණ විය. එහි තලයත් මිටත් අතර ආවරණයක් විය. එම ආවරණයේ පළල සෙන්ටීමීටර දෙකකි. පපුවේ ඇනුම් තුවාලයට තරමක් පහළින් තිබූ සිරුම සහිත තැල්ම කිණිස්ස සම්පූර්ණයෙන් සිරුර තුළට කිඳා බැස්ස පසු මෙම ආවරණය සිරුරට තද වීමෙන් වූ තුවාලයක් බවට ද සැක කළ හැකි විය. ආයුධය මේ ඝාතනයට භාවිත කළ ආයුධයම දැයි සැක හැර දැන ගැනීමට එහි තැවරී තිබූ රුධිරය හා මිය ගිය අයගේ රුධිරය ඩී.එන්.ඒ. පරීක්ෂණයකට ලක් කළ යුතුය.
බරපතළ තුවාල සිදු වූයේ කුමකටද?
හෘදය වස්තුවට